b'\n_START_ARTICLE_\nPoulnabronski dolmen\n_START_SECTION_\nLokacija\n_START_PARAGRAPH_\nGrobnica stoji na kamnitem polju v katastrski ob\xc4\x8dini Poulnabrone civilne \xc5\xbeupanije Kilcorney blizu ceste R480 ju\xc5\xbeno od Ballyvaughana v grofiji Clare.\n_START_SECTION_\nIme\n_START_PARAGRAPH_\nPoulnabrone se v\xc4\x8dasih napa\xc4\x8dno prevede kot "luknja \xc5\xbealosti" (npr. v Googlovih zemljevidih), vendar pa "brone" izhaja iz irskega br\xc3\xb3, kar pomeni \'mlinski\'.\n_START_SECTION_\nZna\xc4\x8dilnosti\n_START_PARAGRAPH_\nDolmen je sestavljen iz 12 \xc4\x8devljev tankega, plo\xc5\xa1\xc4\x8datega, vodoravnega kamna, ki ga podpirata dve skupini vitkih pokon\xc4\x8dnih vzporednih portalnih kamnov na vi\xc5\xa1ini 1,8 m od tal, kar ustvarja komoro v 9 m nizkem kupu kamenja. Ta kup je pomagal stabilizirati grobnico in v neolitiku ni bila ve\xc4\x8dja. Vhod je obrnjen proti severu in ga pre\xc4\x8dka nizek kamnit prag.\n_START_SECTION_\nIzkopavanja\n_START_PARAGRAPH_\nV vzhodnem portalnem kamnu so leta 1985 odkrili razpoke. Po propadu je bil dolmen razstavljen in razpokan kamen zamenjan. Z izkopavanjem (1986, 1988) so ugotovili, da je pod spomenikom pokopanih 33 ljudi, odraslih in otrok. Osebni predmeti, pokopani z mrtvimi, so bili polirana kamnita sekira, kostni obesek, kremen\xc4\x8devi kristali, oro\xc5\xbeje in keramika._NEWLINE_Nobenega nedotaknjenega skeleta ni bilo, kar nakazuje, da kraj ni bil pogrebno mesto v smislu, da so bila telesa dana sem takoj po smrti. Kosti so bile najdene v originalnih slojih, vendar so jih kronolo\xc5\xa1ko preme\xc5\xa1ali, zato niso zaporedno pokopane. Zdi se, da je samo eden od odraslih prebival ve\xc4\x8d kot 40 let, veliko kosti je imelo znake artritisa v zgornjem delu telesa. Otroci so imeli zobe, ki ka\xc5\xbeejo znake bolezni in podhranjenosti. Dve okostji sta imeli po\xc5\xa1kodbe: lobanja in rebra z globokimi zlomi, ki so jih zdravili pred smrtjo, in odrasla mo\xc5\xa1ka kost, prebodena s konico kamnitega izstrelka in nezaceljena, kar pomeni, da je po\xc5\xa1kodba nastala precej pred smrtjo. Tisti, ki so bili izbrani za pokop tu, so bili o\xc4\x8ditno \xc4\x8dlani elite. Njihova telesa so pustili drugje, da so se razgradila, na za\xc5\xa1\xc4\x8ditenem kraju, ker nobena od kosti ne ka\xc5\xbee nobenih znakov zobnih oznak. Nato so bile tu odlo\xc5\xbeene zgolj gole kosti. Ker nekateri od njih ka\xc5\xbeejo o\xc5\xbeganine, so bili morda \xc5\xbee prej obredno o\xc4\x8di\xc5\xa1\xc4\x8deni z za\xc5\xbeigom._NEWLINE_Po radiokarbonski dataciji se je grob verjetno uporabljal med 3800 in 3200 pr. n. \xc5\xa1t. Ostanki so zdaj v Clarskem muzeju v Ennisu, sposojeni iz Narodnega muzeja Irske. _NEWLINE_V bronasti dobi (od leta 1750 do 1420 pr. n. \xc5\xa1t.) je bil v portiku tik pred vhodom pokopan novorojen\xc4\x8dek._NEWLINE_Prevladujo\xc4\x8da podoba grobnice v apnen\xc4\x8dasti pokrajini Burren ka\xc5\xbee, da je bila  verjetno sredi\xc5\xa1\xc4\x8de obredov vse do bronaste dobe. Morda je bila tudi teritorialna oznaka v neolitski pokrajini na pomembni poti sever\xe2\x88\x92jug od zaliva Ballyvaughan do Kilnaboya. Morda so jo prebivalci obse\xc5\xbenih naselij blizu Kilnaboya zgradili za ozna\xc4\x8ditev severne meje svojega ozemlja.\n_START_SECTION_\nTurizem\n_START_PARAGRAPH_\nDolmen je priljubljena turisti\xc4\x8dna znamenitost. Obdan je z vrvjo, ki ga lo\xc4\x8di od turistov, da bi ohranili starodavne kamne. Leta 2007 je grofijski svet Clara odprl veliko parkiri\xc5\xa1\xc4\x8de zaradi  te\xc5\xbeav s prometom, ki so ga povzro\xc4\x8dali avtomobili ali avtobusi, parkirani na ozki cesti. Po oceni je bilo leta 2005 200 000 obiskovalcev.\n_START_SECTION_\nAstronomija\n_START_PARAGRAPH_\nKer tu ni bilo svetlobnega onesna\xc5\xbeenja in zaradi oddaljene lege Poulnabrona je parkiri\xc5\xa1\xc4\x8de uporabljal Astronomski klub Shannonside  kot neuradno javno opazovalno mesto. Aprila 2013 je klub tu organiziral opazovanje kometa PanSTARRS C/2011 L4.'